Χαλιμά Νοσίροβα

Η **Χαλιμά Νοσίροβα** ή **Χαλιμά Νασίροβα** (ουζμπεκικά: Halima Nosirova / Ҳалима Носирова, ρωσικά: Халима Насырова / Khalima Nasyrova) ήταν Σοβιετική και Ουζμπέκα τραγουδίστρια ουζμπέκικης μουσικής. Ξεκίνησε επίσης τις δημιουργικές της δραστηριότητες ως ηθοποιός θεάτρου το 1927 και ήταν δημοφιλής καλλιτέχνης της ΕΣΣΔ.  

## Βιογραφία
Γεννήθηκε στις 29 Δεκεμβρίου 1913 (σύμφωνα με άλλες πηγές, 7 Δεκεμβρίου 1912) στο χωριό Ταγκλίκ, κοντά στην Κοκάνδη (τώρα στην περιοχή Φεργκάνα του Ουζμπεκιστάν). Ήταν το ένατο παιδί της οικογένειας και μεγάλωσε σε ορφανοτροφείο.

Από το 1924 έως το 1927, σπούδασε στο Τεχνικό Κολλέγιο Θεάτρου του Μπακού (τώρα Κρατικό Πανεπιστήμιο Πολιτισμού και Τεχνών του Αζερμπαϊτζάν) μαζί με μια ομάδα νέων από το Ουζμπεκιστάν. Από το 1934 έως το 1937, σπούδασε στο Στούντιο Όπερας Ουζμπεκιστάν του Ωδείου της Μόσχας. Από το 1927, ήταν ηθοποιός στο Κεντρικό Κρατικό Ουζμπεκικό Θέατρο στη Σαμαρκάνδη (από το 1929, «Κρατικό Ουζμπεκικό Δραματικό Θέατρο», που ονομάστηκε προς τιμήν του Χάμζα στην Τασκένδη και από το 2001 «Εθνικό Ακαδημαϊκό Δραματικό Θέατρο του Ουζμπεκιστάν»).

Από το 1939, ήταν κορυφαία σολίστ. Ερμήνευσε τόσο στο κλασικό ρεπερτόριο όσο και σε εθνικές ουζμπεκικές όπερες. Από το 1930 έως το 1986, ήταν σολίστ στο Ουζμπεκικό Θέατρο Μουσικής και Δράματος (από το 1939, «Κρατικό Θέατρο Όπερας και Μπαλέτου του Ουζμπεκιστάν», τώρα Θέατρο Ναβόι) στην Τασκένδη. Έγινε κορυφαία σολίστ το 1939. Ερμήνευσε τόσο σε κλασικό ρεπερτόριο όσο και σε εθνικές όπερες του Ουζμπεκιστάν. Επίσης, εμφανίστηκε ως τραγουδίστρια σε συναυλίες, τραγουδώντας ουζμπεκικά λαϊκά τραγούδια, καθώς και τραγούδια από άλλα έθνη, όπως τατζικικά, καζακικά, αρμενικά, αζερικά, κινέζικα, ρωσικά, ουκρανικά και άλλα.

Έκανε περιοδείες στο εξωτερικό, μεταξύ των οποίων σε χώρες όπως η Ανατολική Γερμανία, η Κίνα, η Ινδία, η Ινδονησία, το Ιράν και άλλες. Από το 1979 ως το 1986, δίδαξε στο Τμήμα Ανατολικής Μουσικής στο Ωδείο της Τασκένδης. Ήταν εκπρόσωπος της 5ης σύγκλησης του Ανώτατου Σοβιέτ της ΕΣΣΔ.

Πέθανε στις 3 Ιανουαρίου 2003 στην Τασκένδη και θάφτηκε στο νεκροταφείο Τσιγκάι.

### Οικογένεια
Ανιψιά της είναι η Οφέλια Γιουσούποβα, η πρώτη πιανίστρια του Ουζμπεκιστάν που παρουσίασε συναυλία πιάνου στο εξωτερικό.

## Φιλμογραφία

* 1940 - "*Asal*" - Asal
* 1943 - "*Podarok Rodini*" (μιούζικαλ)
* 1944 - "*Konsert pyati respublik*" (μιούζικαλ)
* 1958 - "*Maftuningman*" - Μικρή εμφάνιση
* δεκαετία 1960 - "*Halima Nasyrova*" (ντοκιμαντέρ)

## Βραβεία
* Καλλιτέχνης του Λαού της ΕΣΣΔ (31 Μαΐου 1937)
* Δύο Βραβεία Τάγματος του Κόκκινου Λάβαρου Εργασίας (31 Μαΐου1937, 18 Μαρτίου 1959)
* Τέσσερα Βραβεία του Τάγματος της Τιμής (1939, 1944, 1957, 1965)
* Δύο Βραβεία Στάλιν:
** 2ης τάξης (1942) — για τον ομώνυμο ρόλο στην όπερα *Λεϊλί και Μαϊνούν*
** 3ης τάξης (1951) — για τον ομώνυμο ρόλο στην όπερα *Γκουλσάρα*
* Δύο Βραβεία Λένιν (16 Ιανουαρίου 1950, 6 Δεκεμβρίου 1951)
* Κρατικό Βραβείο Χάμζα (1968)
* Τάγμα της Οκτωβριανής Επανάστασης (29 Σεπτεμβρίου 1973)
* Τάγμα της Φιλίας των Λαών (16 Ιανουαρίου 1984)
* Τάγμα Διακεκριμένης Τιμής (28 Αυγούστου 2000)
* Ιωβηλαίο Μετάλλιο για την επέτειο 100 χρόνων από τη γέννηση του Βλαντιμίρ Ίλιτς Λένιν
* Μετάλλιο Γενναίας Εργασίας στον Μεγάλο Πατριωτικό Πόλεμο 1941-1945
## Παραπομπές

## Εξωτερικοί σύνδεσμοι

* Λαϊκή Καλλιτέχνης της Σοβιετικής Ένωσης Αντονίνα Νεζντάνοβα και Λαϊκή Καλλιτέχνης του Ουζμπεκιστάν Χαλίμα Νασύροβα 
* Bahriddin Nasriddinov (Επίτιμος Πολιτιστικός Εργάτης του Ουζμπεκιστάν). " ХАЛИМЫ СОЛОВЬИНОЕ ПЕНЬЕ " 

Κατηγορία:Αποδέκτες του Τάγματος του Κόκκινου Λαβάρου της Εργασίας
Κατηγορία:Αποδέκτες του Τάγματος του Λένιν
Κατηγορία:Αποδέκτες του Τάγματος της Φιλίας των Λαών
Κατηγορία:Articles with hCards
Κατηγορία:Σοβιετικοί ηθοποιοί
Κατηγορία:Σοβιετικοί τραγουδιστές
Κατηγορία:Σοβιετικοί πολιτικοί
Κατηγορία:Ουζμπέκες ηθοποιοί